stanford-oval/wikipedia huggingface dataset:
Heppner
Asukkaat

Kaupungin asukkaista 90 prosenttia on valkoisia ja 5,25 prosenttia latinalaisamerikkalaisia. 0,755 prosenttia puhuu myös muita kieliä kuin englantia. 99,7 prosenttia asukkaista on Yhdysvaltain kansalaisia. Kaupungin väestön keski-ikä on 43,9 vuotta.
Kuvia kaupungista

Museorakennus kaupungissa.
Piirikunnan oikeustalo.
Pato ja Willow Creek -järvi.
Aiheesta muualla

Kuvia tai muita tiedostoja aiheesta Heppner Wikimedia Commonsissa
Hulkkonen (sukunimi)

Hulkkonen on suomalainen sukunimi. Luettelon kaikki henkilöt ovat suomalaisia.
Antti Hulkkonen (s. 1977), jääkiekkoilija
Jaakko Hulkkonen (1927–2008), kanttori ja säveltäjä
Jori Hulkkonen (s. 1973), DJ ja elektronisen musiikin tuottaja
Jukka Hulkkonen (s. 1955), metsänhoitaja ja pankinjohtaja, kauppaneuvos
Raili Hulkkonen (s. 1946), maskeeraaja ja meikkitaiteilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hilja Raviniemi

Lahja Hilja (Hili) Raviniemi (o.s. Sievänen, vuoteen 1946 Nieminen, 19. tammikuuta 1915 Lahti – 14. toukokuuta 1973 Helsinki) oli suomalainen valokuvauksen harrastaja ja kemisti. Hän oli keskeinen vaikuttaja suomalaisen harrastajavalokuvauksen kentällä 1940–1950-luvulla.
Raviniemi oli aloittanut valokuvausharrastuksen 1930-luvulla. Vuonna 1943 hän liittyi Helsingin Kameraseuraan  jossa toimi aktiivisesti kuolemaansa saakka. Raviniemi oli yksi harvoja naispuolisia valokuvayhdistysaktiiveja omana aikanaan. Hän kannusti aktiivisesti myös muita naisvalokuvaajia ja perusti vuonna 1963 Kameraseuran ”tyttöjen kerhon” tukemaan naisten valokuvausharrastusta. Helsingin Kameraseuran lisäksi Raviniemi toimi myös valokuvauksen harrastajayhdistysten valtakunnallisessa kattojärjestössä Suomen Kameraseurojen Liitossa. Hän toimi, ensimmäisenä naisena, liiton puheenjohtajana vuosina 1959–1960  ja varapuheenjohtajana 1961 alkaen. Hän vastasi muun muassa liiton ulkomaanasioista sekä käynnisti liiton kurssitoiminnan. Lisäksi Raviniemi toimi Kamera-lehden toimitussihteerinä 1951–1955, Suomen Kameraseurojen Liiton näyttelysihteerinä 1953 ja Suomen Valokuvaajan toimitussihteerinä 1956–1960 sekä Kameraseuran Uutisten päätoimittajana 1963–1965.
Raviniemi opiskeli Helsingin yliopistossa kemiaa ja valmistui filosofian maisteriksi pääaineenaan fysikaalinen kemia. Hän oli työssä Helsingin yliopiston kuvalaitoksen laboratoriossa ja saattoi työnsä ansiosta ottaa muun muassa röntgenkuvia kasveista.
Hilja Raviniemi oli naimisissa Kamera-lehden ensimmäisen päätoimittajan Eero Raviniemen kanssa.
Troll 3

Troll 3 (alkup. Contamination .7) on vuonna 1993 ensi-iltansa saanut italialainen elokuva. Se on epävirallinen jatko-osa elokuvalle Troll 2 eikä edeltäjistään poiketen sisällä yhtään peikkoja. Sen ohjasi Fabrizio Laurenti.
Elokuva ei liity mitenkään aikaisempiin osiin Troll ja Troll 2. Peikkojen sijaan elokuvan vaaroina ovat tappavat kasvit.
Elokuvan lisäksi julkaistiin myös toinen Troll 3 -niminen elokuva vuonna 1990, ja se sisältää Troll 2:sta erään peikon, mutta elokuva kuuluu toiseen elokuvasarjaan nimeltä Ator.
Juoni

Kun amerikkalaisen pikkukaupungin ydinvoimalan ydinjätettä vapautetaan luontoon, ihmisiä alkaa kuolemaan sen seurauksena. Yhdysvaltain ympäristönsuojeluvirasto tutkii myöhemmin tapausta ja saa selville, että ydinjäte on muuttanut kaupungin kasvit tappaviksi, ja ne tappavat ja syövät ihmisiä.
Aiheesta muualla

Troll 3 Internet Movie Databasessa (englanniksi)
U55 (Berliinin metro)

| Asema |  |
| --- | --- |
U55
Hauptbahnhof: 
Bundestag: 
Brandenburger Tor: 

U55 oli Hauptbahnhofin ja Brandenburger Torin välinen entinen metrolinja Berliinissä. Linja avattiin liikenteelle 8. elokuuta 2009. Rakennustyöt olivat kestäneet 14 vuotta ja maksaneet 320 miljoonaa euroa. Nykyään linja muodostaa metrolinjan U5 länsipään.
U55 oli lyhyt (1,8 km), irrallinen osa linjan U5 suunnitellulla jatko-osuudella Alexanderplatzilta Hauptbahnhofin kautta Turmstraßelle ja Jungfernheiden asemalle ja sieltä edelleen Tegelin lentoaseman suuntaan. Linjalla U55 ei ollut yhteyttä Berliinin muuhun metroverkostoon. Puuttuvaa osuutta Brandenburgin portin ja Alexanderplatzin välille alettiin rakentaa myöhemmin ja se avattiin liikenteelle 4. joulukuuta 2020, jolloin U55 yhdistettiin osaksi linjaa U5.
U55-linjan reitti
U55-linjan tunneli lokakuussa 2005.
Avajaiset 8. elokuuta 2009.
Linjat U5 ja U55.
U5 (Berliinin metro)

U5 on Großprofil-linja Berliinin metrossa. Se on ainoa metron linjoista, joka oli kokonaan Itä-Berliinin puolella. Linja kulkee päärautatieaseman ja Hönowin välillä ja sillä on 26 asemaa. Linjan läntisin pää Brandenburgin portin ja päärautatieaseman välillä muodosti erillisen linjan U55 avaamisestaan vuonna 2009 vuoteen 2020, jolloin puuttuva osuus valmistui Alexanderplatzin ja Brandenburgin portin välille.
Linjan pääteasema Hönow
Alexanderplatzin laituri
Juna U5-linjalla
Trollhammaren

| Trollhammaren Finntroll |
| --- | --- | --- |

EP-levyn tiedot
 Äänitetty : loka–marraskuussa 2003
 Julkaistu: 13. huhtikuuta 2004
 Tuottaja(t): Henri Sorvali ja Sami Uusitalo
 Tyylilaji: folk metal
 Kesto: 17.05
 Levy-yhtiö: Spinefarm
Listasijoitukset
  Suomen virallinen lista: 10.
Finntrollin muut julkaisut
| Visor om slutet 2003 | Trollhammaren 2004 | Nattfödd 2004 |
Trollhammarenon Finntroll-yhtyeen vuonna 2004 julkaisema EP-levy. Se sisältää Nattfödd-albumilta kappaleen ”Trollhammaren”, Visor om Slutet -EP:llä julkaistun kappaleen ”Försvinn du som lyser” sähköisen version sekä kolme ennen julkaisematonta kappaletta.
Kappaleet

Trollhammaren – 3.29 (Peikkovasara / Maaginen vasara)
Hemkomst – 3.46 (Kotiinpaluu)
Skog – 3.23 (Metsä)
Försvinn du som lyser – 2.17 (Katoa, sinä joka loistat, metalliversio)
Helvete / Hel vete – 4.14 (Helvetti / Täysviljaa)
Kokoonpano

Tapio Wilska – laulu
Routa – kitarat
Skrymer – kitarat
Tundra – basso
Beast Dominator – rummut
Trollhorn – koskettimet
Arvostelut

Imperiumi: 7½/10
Aiheesta muualla

Trollhammaren Discogsissa. (englanniksi)
Albumi Trollhammaren Encyclopaedia Metallum -sivustolla (englanniksi)
U7 (Berliinin metro)

U7 on yksi Berliinin metron linjoista. Se on Berliinin pisin metrolinja ja sillä on eniten asemia, jopa 40, ja linjalla on pituutta 31,76 kilometriä. Linja on avattu vuonna 1924 ja se edustaa tekniikaltaan Großprofil-tyyppiä.
Linjan kartta.
| Asema | Risteävät linjat |
| --- | --- |
U7
Rathaus Spandau: S5, S75, DB
Altstadt Spandau: 
Zitadelle: 
Haselhorst: 
Paulsternstraße: 
Rohrdamm: 
Siemensdamm: 
Halemweg: 
Jakob-Kaiser-Platz: 
Jungfernheide: S41, S42, S45, S46, S47, DB
Mierendorffplatz: 
Richard-Wagner-Platz: 
Bismarckstraße: U2
Wilmersdorfer Straße: S7, S75, S9, DB
Adenauerplatz: 
Konstanzer Straße: 
Fehrbelliner Platz: U3
Blissestraße: 
Berliner Straße: U9
Bayerischer Platz: U4
Eisenacher Straße: 
Kleistpark: 
Yorckstraße: S1, S2, S26
Möckernbrücke: U1
Mehringdamm: U6
Gneisenaustraße: 
Südstern: 
Hermannplatz: U8
Rathaus Neukölln: 
Karl-Marx-Straße: 
Neukölln: S41, S42, S45, S46, S47
Grenzallee: 
Blaschkoallee: 
Parchimer Allee: 
Britz-Süd: 
Johannisthaler Chaussee: 
Lipschitzallee: 
Wutzkyallee: 
Zwickauer Damm: 
Rudow:
U3 (Berliinin metro)

U3 on yksi Berliinin metron linjoista. Tekniikaltaan se edustaa Kleinprofil-tyyppiä. Linja kulkee Warschauer Straßen ja Krumme Lanken välillä ja sillä on 24 asemaa.
Vuoteen 1993 asti U3 tarkoitti Wittenbergplatzin ja Uhlandstraßen välistä rataosuutta. Osuudelle annettiin nimi U15 ja siitä tuli U1:n osa.
Linjalle U3 suunnitellaan jatkoa lounaaseen Mexikoplatzille ja itään Potsdamer Platzin ja Alexanderplatzin kautta Weißenseetä kohti. Berliinin taloudellisten vaikeuksien takia linjaa tuskin jatketaan lähitulevaisuudessa.
Krumme Lanken metroaseman sisäänkäynti
Dahlem-Dorfin metroaseman sisäänkäynti
Heidelberger Platzin metroasema
Herttua

Saksalainen herttuan kruunu.
Herttua on maskuliininen, yleensä periytyvä aatelisarvo. Se voi viitata itsenäisen herttuakunnan hallitsijaan Manner-Euroopassa, korkeaan aatelisarvoon tai Yhdistyneen kuningaskunnan päärinarvoon (engl. duke, saks. Herzog). Herttuan vaimo tai naispuolinen herttuakunnan hallitsija on herttuatar (engl. duchess, saks. Herzogin, ransk. duchesse).[lähde? ]
Useimmissa germaanisissa kielissä ja suomessa herttuaa vastaava sana tulee gootin kielen sanasta harjatuga, joka tarkoittaa sotajoukon johtajaa.[lähde? ] Englannissa ja useimmissa romaanisissa kielissä herttuaa tarkoittava sana tulee latinan johtajaa tarkoittavasta dux-sanasta. Historiallisesti herttua on usein ollut korkein maallinen arvo kuninkaan jälkeen.
Ruotsissa kuninkaan lapsille on ollut tapana myöntää herttuan tai herttuattaren arvonimiä. Tapa on lähtöisin jo Kustaa Vaasan ajalta ja on jatkunut tähän päivään saakka, esimerkiksi kruununprinsessa Victoria on Länsi-Götanmaan herttuatar ja Ruotsin prinsessa Madeleine on Hälsinglandin ja Gästriklandin herttuatar. Myös Victorian tytär Estelle on herttuatar.[lähde? ]
Vastaava vanha tapa on myös Yhdistyneessä kuningaskunnassa. Herttuan arvoon ei kuitenkaan nykyään liity mitään historiallisia erioikeuksia, vaan se on kuninkaan ja kuningattaren tavoin nimellinen aatelisarvo, joka käytännössä kertoo vain kantajansa luonnollisesta tai juridisesta lähisukulaisuudesta monarkkiin (nykyiseen, aiempaan tai tulevaan). Esimerkiksi Yhdistyneen kuningaskunnan kuningas Yrjö VI oli Yorkin herttua ennen valtaistuimelle nousuaan, veljensä kuningas Edvard VIII kruunusta luopumisen seurauksena. Jos perimysjärjestyksessä ensimmäinen on miespuolinen hän on paitsi Walesin prinssi myös Cornwallin herttua, ja, Skotlannissa, Rothesayn herttua. Naispuolinen kruununperijä ei kuitenkaan saa Cornwallin tai Rothesayn herttuattaren arvonimeä.[lähde? ]
Aiheesta muualla

Kuvia tai muita tiedostoja aiheesta Herttua Wikimedia Commonsissa
Hugh Sutherland

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Lake Placid 1932 |  |  |
Hugh Robert Sutherland (2. helmikuuta 1907 Winnipeg, Manitoba – 9. syyskuuta 1990 Winnipeg, Manitoba) oli kanadalainen jääkiekkoilija ja olympiavoittaja.
Sutherland kuului Kanadan miesten maajoukkueen kokoonpanoon sen voittaessa olympiakultaa Lake Placidissa 1932. Sutherland pelasi olympiaturnauksessa kuudessa ottelussa ja teki yhden maalin.
Aiheesta muualla

Hugh Sutherland Kansainvälinen olympiakomitea. (englanniksi)
Tumma ja hehkuva veri

Tumma ja hehkuva veri on Kiba Lumbergin ja Anna Rajalan käsikirjoittama ja Eija-Elina Bergholmin ohjaama romaniaiheinen television draamasarja. Neliosainen minisarja ensiesitettiin Yle TV2 -kanavan ohjelmistossa vuodenvaihteessa 1997–1998. Sarjan näyttelijäkaarti on puoliksi amatöörejä, puoliksi ammattinäyttelijöitä.
Juoni

Sarja perustuu toisen käsikirjoittajan, romanitaustaisen Kiba Lumbergin omiin lapsuudenkokemuksiin. Päähenkilö Mira varttuu naiseksi suomalaisessa romaniyhteisössä, josta sarja kertoo melodraaman keinoin. Sarjan keskeinen teema on naisten ja lasten asema sekä miesten harjoittama väkivalta romaniyhteisössä.
Rooleissa

| 0 | 1 | 2 |
| --- | --- | --- |
|  Salia Binaud  | … |  Tanja   |
|  Raimo Grönberg  | … |  Viki   |
|  Kristiina Halttu  | … |  Manta-vainaa   |
|  Pekka Heikkinen  | … |  Allu   |
|  Janne Hyytiäinen  | … |  Ranssi   |
|  Anna Jaanisoo  | … |  Kaasalaisen tytär   |
|  Petra Karjalainen  | … |  Aleksin tyttöystävä   |
|  Rami Khalifa  | … |  Kyösti   |
|  Hanna Laakso  | … |  Kaasalaisen tytär   |
|  Teemu Lehtilä  | … |  Kalle   |
|  Tiia Louste  | … |  Sukulais-Loviisa   |
|  Katja Lumberg  | … |  Mira   |
|  Nina Lumberg  | … |  Signe   |
|  Susanna Mikkonen  | … |  opettaja   |
|  Jyrki Mänttäri  | … |  Aleksi   |
|  Johanna Ojala  | … |  Kaasalaisen tytär   |
|  Katinka Palm  | … |  nuori Mira   |
|  Ritva Palm  | … |  Roosa   |
|  Valpuri Raappana  | … |  Kaasalaisen tytär   |
|  Elina Rintala  | … |  Tiikeri, Ranssin tyttöystävä   |
|  Asko Sahlman  | … |  Kimpinen   |
|  Roberto Salinas  | … |  nuori Kyösti   |
|  Jari Salmi  | … |  Armas   |
|  Tarita Salojensaari  | … |  nuori Tanja   |
|  Miia Selin  | … |  Simppa   |
|  Tiina Weckström  | … |  Irja Kaasalainen   |
Vastaanotto

Helsingin Sanomien Jukka Kajavan mielestä romanit saavat tässä sarjassa tumman huumorin sävyttämän ja hetkittäin raadollisen, mutta arvostavan kohtelun. Hän näki sen huumorissa yhtymäkohtia juutalaishuumoriin, koska molemmat ovat vähemmistön kirkasta itseironiaa. Kajavasta sarja on ”näkökulmiensa ansiosta suorastaan taiturimainen. Vastavoimat toimivat. Kauhistus ja nauru kulkevat käsikkäin.” Hän kehuu ohjaaja Bergholmia, joka osaa käsitellä romanitaustaisia amatöörinäyttelijöitä.
Sarja sai muiltakin kriitikoilta myönteisen vastaanoton, joskin ylenmääräistä väkivaltaa vieroksuttiin ja sarjan katsottiin vain vahvistavan valtaväestön vanhoja ennakkoluuloja romaneja kohtaan.
Käsikirjoittaja Kiba Lumberg sai sarjasta niin paljon negatiivista palautetta, jopa väkivaltauhkauksia, että muutti muutamaksi vuodeksi ulkomaille. Hänen katsottiin muun muassa rikkoneen romaneille tyypillistä vaikenemisen kulttuuria tuomalla epäkohtia julkisuuteen.
Hilliard Lyle

| Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Mitalit> Maa:   Kanada.Miesten haavipallo. Olympialaiset  | Maa:   Kanada> Miesten haavipallo. |
| --- | --- | --- | --- |
|  Kultaa | St. Louis 1904 | Haavipallo |  |
Hilliard Lyle (21. joulukuuta 1879 Allenford – 21. toukokuuta 1931 Beaver Lodge) oli kanadalainen haavipalloilija ja olympiavoittaja. Hän edusti seuratasolla winnipegiläistä Shamrock Lacrosse Teamia.
Lyle työskenteli Winnipegissä kiertelevänä kauppiaana ja oli aktiivisena myös kaupungin haavipallopiireissä. Hän pelasi Shamrock Lacrosse Teamin kultaa voittaneessa joukkueessa St. Louisin olympialaisissa 1904. Lyle taisteli ensimmäisessä maailmansodassa Ranskassa ja yleni everstiksi saakka. Sodan jälkeen hän perusti sekatavarakaupan Beaver Lodgeen Albertaan, johon hän jäi asumaan. Lyle ampui toukokuussa 1931 vaimonsa, jonka kanssa hän oli ollut naimisissa kaksi vuotta, ja sen jälkeen itsensä kotinsa kellarissa.
USS Neosho

USS Neosho voi tarkoittaa seuraavia Yhdysvaltain laivaston aluksia:
USS Neosho (1863), Neosho-luokan monitori
USS Neosho (AO-23), Cimarron-luokan tankkeri
USS Neosho (AO-48), Kennebec-luokan tankkeri
USS Neosho (AO-143), Neosho-luokan tankkeri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Neosho”, voi hakea sivunnimihaulla, laajalla sivunnimihaulla tai tekstihaulla.
Hoedown

Hoedown on vuonna 2001 perustettu country-, blues- ja rockmusiikkia esittävä suomalainen yhtye. Ensimmäisen keikkansa Hoedown soitti Taidehallin klubilla syksyllä 2002. Esa Kaartamo ja Olli Haavisto olivat tuolloin vierailijoina, keikan jälkeen molemmat jäivät yhtyeeseen.
Kokoonpano

Mika Kuokkanen – laulu, akustinen kitara
Jarmo Nikku – kitara, mini12, mandoliini
Olli Haavisto – pedal steel, lap steel, mandoliini
Masa Maijanen – basso
Topi Kurki  – rummut
Jere Ijäs — laulu, kitara (2019–)
Kokoonpano > Entiset jäsenet

Esa Kaartamo – laulu, kitara (2001–2018†)
Ninni Poijärvi – laulu, viulu, haitari (2001–2018)
Diskografia

Hoedown (2007)
Tokela & Hoedown: Honky Tonk Merry-Go-Round (2008)
Black & White (2010)
Jukka Gustavson & Hoedown: Mountain Information (2014)
Tuomari Nurmio & Hoedown: Tales of Judge Bone (2015)
Aiheesta muualla

Viralliset kotisivut
Tony Kakko

| Tony Kakko |
| --- | --- |
 Tony Kakko esiintymässä vuonna 2017
Henkilötiedot
Syntynyt: 16. toukokuuta 1975 (ikä 49)
Ammatti:  muusikko, laulaja, lauluntekijä, sanoittaja
Muusikko
Aktiivisena:  1996–
Tyylilajit:  metalli
Soittimet:  laulu, kosketinsoittimet, kitara
Yhtyeet:  Sonata Arctica Northern Kings  Raskasta joulua   Raskasta iskelmää
  [ Muokkaa Wikidatassa ] [ ohje ]  
Toni Kristian ”Tony” Kakko (s. 16. toukokuuta 1975 Kemi) on suomalainen muusikko. Hän on tullut tunnetuksi Sonata Arctican laulajana ja laulunkirjoittajana.
Nuorena Kakko opiskeli musiikkiopistossa koskettimien soittamista. Vuonna 1996 hänestä tuli yksi Sonata Arctican perustajajäsenistä. Yhtyeen alkuaikoina Kakko toimi myös kosketinsoittajana, mutta esikoisalbumi Ecliptican jälkeen hän on keskittynyt laulamiseen.
Kakko vieraili Nightwishin Over the Hills and Far Away -EP:llä, jolla hän laulaa kappaleessa ”Astral Romance” ja taustoja nimikappaleessa. Nightwishin From Wishes to Eternity -konsertti-DVD:llä hän laulaa Tarja Turusen kanssa duettona kappaleen ”Beauty and the Beast”. Kakko laulaa myös Timo Rautiaisen Sarvivuori-levyllä kappaleessa ”Hiljaisen talven lapsi”, Eternal Tears of Sorrow’n albumilla Before the Bleeding Sun, Stratovariuksen albumilla Polaris ja Epican albumilla Design Your Universe kappaleessa ”White Waters”. Hän on mukana vuonna 2006 tehdyllä joululauluista koostuvalla Raskaampaa joulua -levyllä sekä 2007 perustetussa lauluyhtyeessä Northern Kingsissä. Kakko harrasti lapsena karatea, jääpalloa, ja jalkapalloa.[lähde? ]
Sonata Arctican lisäksi Kakko on kirjoittanut musiikkia Agnes Pihlavan When the Night Falls -albumille ja Ari Koivusen Fuel for the Fire -albumille. Hän on kertonut pelaavansa tietokonepeli World of Warcraftia. [lähde? ]
Kakon sooloalbumi Himmelkraft ilmestyi maaliskuussa 2024.
Tony Kakkoa haastatellaan Rautaa rajan taa -elokuvan kuvauksissa
Aiheesta muualla

Tony Kakon esittely Sonata Arctican sivustolla (englanniksi)
Heroes of Might and Magic II: The Succession Wars

| Heroes of Might and Magic II |
| --- | --- |

Kehittäjä:  New World Computing
Julkaisija:  The 3DO Company
Jakelija:  The 3DO Company ja GOG.com
Suunnittelija:  Jon Van Caneghem
Säveltäjä:  Paul Romero
Pelisarja:  Heroes of Might and Magic
Julkaistu:   31. lokakuuta 1996
Lajityyppi:  vuoropohjainen strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  MS-DOS, Microsoft Windows, Mac OS, RISC OS, Game Boy Color
Jakelumuoto:  CD
Lisää peliartikkeleitaVideopelien teemasivulla
Infobox OK  : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 76,00 % (perustuu 2 arvosteluun)
Arvostelupisteet
Julkaisu: Pisteet
GameSpot: 8,2/10
Heroes of Might and Magic II: The Succession Wars (yleisesti Heroes of Might and Magic II tai Heroes II) on New World Computingin kehittämä ja The 3DO Companyn julkaisema strategiapeli. Peli on julkaistu vuonna 1996 Game Boy Colorille, Mac OS:lle, MS-DOSille, RISC OS:lle ja Windowsille.
Peli kuuluu Heroes of Might and Magic -sarjaan.
Pelille on julkaistu yksi lisäosa Heroes of Might and Magic II: The Price of Loyalty.
Pelaaminen

Pelissä otettiin käyttöön useita uusia ominaisuuksia, jotka sittemmin tulivat tavaksi myöhemmissä osissa. Ensimmäinen näistä oli sankarien mahdollisuus oppia erityisiä kykyjä. Jokaisella sankarilla on mahdollisuus oppia kahdeksan taitoa neljästätoista vaihtoehdosta. Taidoilla on myös kolme tasoa (basic, advanced ja expert), joita pystyy korottamaan aina basic-tasosta expert-tasoon. Eri taitoja ovat esimerkiksi "Wisdom", jonka avulla sankari voi oppia kolmatta tasoa korkeampia loitsuja, ja "Logistics", joka nostaa sankarin kykyä liikkua maalla.
Taikajärjestelmä muuttui Heroes II:ssa. Sarjan ensimmäisessä osassa jokaisella taialla on tietty määrä käyttökertoja, mutta Heroes II:ssa tuli käyttöön "mana", joka säätelee taikojen käyttöä: mitä suuremman tason loitsuja käyttää, sitä enemmän manaa kuluu.
Peliin tuli myös moraali ja onni. Hyväonnisen sankarin yksiköt voivat satunnaisesti aiheuttaa vihollisyksikölle enemmän vahinkoa.
Jos sankarilla on hyvä moraali, niin mikä tahansa yksikkö voi saada taistelussa uuden vuoron. Huono moraali saattaa vastaavasti aiheuttaa vuoron menettämisen.
Toinen merkittävä muutos oli mahdollisuus korottaa yksiköitä tehden niistä voimakkaampia. Esimerkiksi vampyyrien korottaminen vampyyrilordeiksi tuo niille uusia kykyjä, kuten terveyden imemisen toisista joukoista sekä omien vampyyrilordien herättämisen eloon. Archerin korotettu muoto taas pystyy ampumaan kaksi kertaa peräkkäin ja tekee näin tuplasti vahinkoa.
Aiheesta muualla

Heroes of Might and Magic II MobyGamesissa (englanniksi)
Laaja tietopaketti kyseisestä pelistä (Arkistoitu – Internet Archive) (englanniksi)
Free Heroes 2 eli Heroes of Might and Magic II Linux.fi-wikissä (suomeksi) (Windows- ja Linux-versio)
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Kuva pelin maastosta
Hilja Kettunen

Hilja Armida Kettunen, aik. Aulo (27. lokakuuta 1888 Helsinki – 22. joulukuuta 1981 Helsinki) oli suomalainen runoilija.
Hilja Kettunen oli naimisissa vuodesta 1912 professori Lauri Kettusen kanssa.
Teoksia

Minkälaisen pitäisi S. O. N. R:n mallikelpoisen paikallisyhdistyksen olla?. Alustus Joensuun kesäkokouksessa 28-30.6.13. S. O. N. R:n kirjasia n:o 3. Helsinki 1914 (S. O. N. R. = Suomen opiskelevan nuorison raittiusliitto)
Unien kirja : runonovelleja. WSOY 1946
Tuoksurisakas

| Tuoksurisakas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Inocybaceae
Suku::  Inosperma
Laji::  bongardii
Kaksiosainen nimi
 Inosperma bongardii  (Weinm.) Matheny & Esteve-Rav. 
Katso myös
   Tuoksurisakas Commonsissa 
Infobox OKVirheellinen NIMI-arvo: 
Tuoksurisakas (Inosperma bongardii, syn. Inocybe bongardii) on risakaslaji, jonka punaruskeassa ja kellomaisessa lakissa on vaalealla pohjalla ruskeita säikeittäissuomuja. Jalan alaosa on väritykseltään punaruskea ja jalan yläosaa kohden väri vaalenee. Heltat ovat valkoiset, mutta rusehtuvat itiöiden vaikutuksesta sienen vanhetessa. Tuoksurisakasta kasvaa Lounais-Suomen kalkkimailla havu- ja lehtimetsissä. Sieni on melko harvinainen.
Tuoksuruutakruunun ritarikunta

Ritarikunnan tähti
Tuoksuruutakruunun ritarikunta (saks. Hausorden der Rautenkrone) oli Saksin kuningaskunnassa jaettava ritarikunta, joka perustettiin vuonna 1807 kuningas Fredrik August I:n toimesta ja Ranskan keisari Napoleonin käskystä. Ensimmäinen ritarikuntaan nimitetty henkilö oli nimenomaan Napoleon.
Alkujaan ritarikuntaan nimitettyjen henkilöiden määrä oli rajoitettu 24 henkilöön, mutta poikkeuksia alettiin tekemään kuninkaallisten ja poikkeuksellisten yksilöiden kohdalla. Naisia ritarikuntaan ei sen sijaan nimitetty. Ritarikunta lakkautettiin vuonna 1918 kuningaskunnan mukana, mutta entinen kuningasperhe on jatkanut ritarikunnan jakamista.
Ritarikunnassa oli vain yksi luokka:
ritarikunnan nauha
Hillevi Rombin

| Hillevi Rombin |
| --- | --- |

Henkilötiedot
Syntynyt: 14. syyskuuta 1933
Kuollut: 19. kesäkuuta 1996 (62 vuotta)
Aiheesta muualla
Kotisivut
Hillevi Rombin (14. syyskuuta 1933 – 19. kesäkuuta 1996) oli neljännen Miss Universum -kilpailun voittaja vuonna 1955.
Rombin kasvoi Uppsalassa, Ruotsissa. Missikisavoiton jälkeen hän solmi Hollywoodissa sopimuksen Universal Studiosin kanssa. Näyttelijänura jäi kuitenkin melko lyhyeen Rombinin mentyä naimisiin G. David Schinen kanssa vuonna 1957.
Rombin synnytti kuusi lasta. Hän, hänen miehensä ja yksi heidän pojistaan saivat surmansa lento-onnettomuudessa 1996.